મધ્યપ્રદેશમાં ચૂંટણી છે અને આદિવાસી મતોની અવગણના આ રાજ્યમાં પણ કરી શકાય તેમ નથી, પરંતુ છત્તીસગઢ અલગ થયા પછી મધ્યપ્રદેશનું આદિવાસી રાજકારણ છત્તીસગઢ પૂરતું સિમિત થઈ ગયું હતું. પરંતુ આ વખતની ચૂંટણીમાં પશ્ચિમ પટ્ટામાં શિક્ષિત આદિવાસીઓએ આંદોલન જગાવ્યું છે અને કોંગ્રેસ તથા ભાજપ બંનેને આદિવાસીઓની નોંધ લેવા માટે મજબૂર કરવા પડ્યા છે. આ જ સમયગાળામાં ઝારખંડમાં પણ હલચલ મચી છે, કેમ કે આદિવાસી વિસ્તારમાં ભાજપની સરકાર આદિવાસીવિરોધી છે તેવી છાપ માંડ દૂર થઈ છે, તે ફરી ચાલી ના જાય તે ચિંતા ભાજપને છે.